Odense Adresse-Contoirs Efterretninger, 1847-12-04
Dr. Hjaltelins Anpriisning af koldt Vand og Jis mod Strubehoste har vakt Modsigelser. Dr. og Prof. Sommer i Kjøbenhavn siger i den Anledning i en Artikel, indrykket i Berl. Tid. "Jeg skal paapege to Omstændigheder, som væsentligst begrunde min Overbeviisning om, at Man for Tiden er uberettiget til, som Dr. Hjaltelin har gjort, at give det kolde Vand et absolut Fortrin ved Strubehostens Behandling: den første er den, at det erfaringsmæssigen gaaer med Strubebosten som med andre epidemiske Sygdomme, at den til visse Tider og paa visse Steder viser sig mindre, til andre Tider og paa andre Steder mere ondartet, saa at den samme Behandling herefter faaer et heelt forskjellig Udfald; den anden Omstændighed er den, at Strubehostens sikkre Diagnose (den sikkre Overbeviisning om, at Man har den og ingen anden Sygdom for sig) ingenlunde altid selv for den dygtigste og meest erfarne Læge er let, efterdi der findes andre sygelige, skjøndt langtfra saa farlige Affectioner af Luftrøret, ved hvilke Hostens Lyd, den særegne Luftrørsraslen ved Aandedrættet og Aandedrætsbesværlighederne ligne dem i den ægte Strubehoste i en Grad, som bringer den dygtige Praktikus til at behandle dem som Strubehoste, om han end ikke er sikker paa at have denne for sig, Noget, hvori han handler ret, efterdi en slig Behandling ingen Skade vil bringe, saafremt Sygdommen ikke er Strubehoste, medens dens Forsømmelse i modsat Fald vilde være skadelig. Er nu denne Praktikus en sund Videnskabsmand, der veed, hvor forsigtig Man bør være ved at stemple en Erfaring med Navnet af en reen og paalidelig, vil han vel vogte sig for at antage slige Tilfælde, især naar de forløbe hurtigt og let, for aldeles utvivlsomme Strubehostetilfælde, dem det er lykkedes ham at afskjære i deres Forløb, med mindre han har det utvetydigste Beviis for Strubehostens Existents i de ophostede hindeagtige Stumper. Mangler dette Tegn og gaaer Sygdommen under Fraværelse eller Tilstedeværelse af en mild Feber hurtigt og let over i Bedring og Helbredelse, er der altid en høist berettiget Tvivl om Strubehostens Existents tilbage hos enhver Kyndig. Det er denne Tvivl som jeg nærer med Hensyn til Fleertallet af Dr. Laudas's og Hjalteling Tilfælde; Antallet af de mindre tvivlsomme eller utvivlsomme er et saa ringe, at jeg ikke kjender nogen anden mod Strubehosten anbefalet Methode, som ikke skulde have ligesaa mange at opvise til sin Fordeel." Hr. Sommer beretter derpaa, at ogsaa han i forrige Vinter i 4 Tilfælde for Børn fra 2 1/2 til 4 1/2 Aar ved Anvendelse af det kolde Vand har stræbt at understøtte den øvrige betændelsestridige Behandling, hvilken han ikke vovede at tilsidesætte, at han med den største Nøiagtighed har vaaget over Methodens strænge Gjennemførelse, men at Resultatet har været ugunstigt, idet alle 4 Patienter døde, uagtet de tre kom under Behandling med det kolde Vand paa Sygdommens anden og den fjerde paa Sygdommens tredie Dag"Flp." har hørt fortælle, at en Handlende i Kjøbenhavn nylig vilde udføre et Qvantum Viin, hvilket han angav som 4 Femtedele Viin og 1 Femtedeel Vande?) Ved en i Onsdags i Kjøbenhavn afholdt Licitation over 7000 Tdr. Rug at leveres i Citadellet (2500 Tdr. i d. M., 2500 i Juni og 2000 i Octbr. og Novb. 1848), overtoges det samlede Qvantum til 5 Rbd. 4 Mk. 12 s. 1000 Tdr. at leveres i Kronborg, Halvdelen i d. M. og Halvdelen i Juni 1848, overtoges til 5 Rbd. 1 Mk. 8 s.